Το μοναδικό ελαφρυντικό - Gentikoule\nΣαρρής —02/10, 16:36\nΟ Μανώλης Σαρρής γράφει στο blog του στο Gentikoule για το μοναδικό ελαφρυντικό που υπάρχει στο ποδοσφαιρικό τμήμα και περιμένει ένα κρίσιμο 40ημερο.\nΠροτείνω σε όλους όσους μπουν να διαβάσουν αυτό το κείμενο, να το διαβάσουν μέχρι τέλους και όχι να μείνουν στις πρώτες λέξεις.\nΣυμφωνούμε όλοι μέχρι τώρα πως έχουμε δει μια ομάδα που παρουσιάζει ένα πολύ κακό πρόσωπο; Συμφωνούμε.\nΣυμφωνούμε όλοι μέχρι τώρα ότι η ομάδα έχει απογοητεύσει, όχι με τα αποτελέσματα, αλλά με την εικόνα που δείχνει; Συμφωνούμε.\nΠάμε τώρα να σχολιάσουμε μερικά πραγματάκια που έχω δει στα social media. Δεν θέλω να υπερασπιστώ τους παίκτες και μέχρι τώρα – κατά την διάρκεια της φετινής περιόδου – δεν το έχω κάνει. Αντιθέτως η κριτική πρέπει να είναι σκληρή γιατί όταν φοράς την φανέλα του ΟΦΗ πρέπει να αντέχεις και την πίεση που υπάρχει. Να την κάνεις να σε αναζοωγονεί και όχι να σε “καταπίνει”.\nΔεν πρόκειται να συμφωνήσω με κανέναν και για κανέναν λόγο ότι οι παίκτες δεν θέλουν να παίξουν, ούτε παίζουν χωρίς πάθος. Δηλαδή, οι ίδιοι παίκτες (καθώς το φετινό ρόστερ είναι κατά 90% ίδιο με πέρυσι) που ανέβασαν πέρυσι την ομάδα και τα έδιναν όλα, ξαφνικά φέτος τους κάπνισε και δείχνουν απροθυμία; Καταρρέει αυτό.\nΓια εμένα υπάρχει το ελαφρυντικό του δύσκολου προγράμματος. Τα έγραφα από πριν και όχι εκ των υστέρων πως οι πρώτες αγωνιστικές θα ήταν μαρτύριο. Και το ξεκαθαρίζω και πάλι. Καμία ομάδα της Σούπερ Λιγκ δεν είχε το πρόγραμμα που έχει μέχρι τώρα ο ΟΦΗ. Ακόμα και ο ΠΑΣ Γιάννενα που ξεκίνησε που ξεκίνησε με τρία σερί εκτός έδρας παιχνίδια, ήταν τυχερός γιατί μετά από Ολυμπιακό και ΑΕΚ αντιμετώπισε τον Απόλλωνα που δείχνει από νωρίς πως είναι ο αδύναμος κρίκος του πρωταθλήματος.\nΑπεναντίας ο ΟΦΗ μέχρι τώρα τι έχει κάνει; Όλα τα εντός είναι παιχνίδια που με βάση την φετινή του αγωνιστική δύναμη πολύ δύσκολα θα μπορέσει να πάρει κάτι (έχασε από ΠΑΟΚ, ΑΕΚ – ακολουθεί ο Ολυμπιακός).\nΑσφαλώς και αυτό που προβληματίζει μέχρι τώρα περισσότερο από κάθε τι άλλο, είναι η εικόνα και το έγραψα μετά το ματς με τον ΠΑΟΚ. Ότι όλους μας πείραξε η εικόνα και όχι το αποτέλεσμα από μόνο του. Και αυτό από μόνο του αποτελεί ένα ξεχωριστό κριτήριο που δεν περνάει έτσι απαρατήρητο.\nΌμως βλέποντας και το πρόγραμμα που ακολουθεί, μετά τον Ολυμπιακό, και αποτελεί πολύ σοβαρό κριτήριο για τον φετινό ΟΦΗ ξεκινάει από τις 27 Οκτωβρίου και ολοκληρώνεται το δίημερο 8-9 Δεκεμβρίου όταν και αντιμετωπίζει (κατά σειρά) Λάρισα (έξω), Απόλλωνα (μέσα), Λεβαδειακό (έξω), Άρη (μέσα), ΠΑΣ Γιάννενα (έξω) και Παναθηναϊκό (μέσα). Είναι μια εξάδα αγώνων που ο ΟΦΗ μπορεί να πάρει βαθμό/ους από όλους τους αντιπάλους του.\nΕυχής έργον θα ήταν να κάνει και το απόλυτο αλλά ποιος πιστεύει ότι μπορεί να το κάνει με την μέχρι τώρα εικόνα του;\nΓΙΩΡΓΟΣ 02/10 5:03 μμ\nΟσο ακυρο και αν ακουγεται, ολα πανε βαση προγραμματος.\nΟταν εγινε η κληρωση του πρωταθληματος, ολοι υπολογιζαμε μεχρι και την 8η αγωνιστικη 1-4 βαθμους.\nΑπλως τωρα που το βιωνουμε, μας εχει παρω ψυχολογικα απο κατω. Αλλο να το λες και αλλο να το βιωνεις.\nΟλα θα κριθουν απο το ποσο “σκληροι” και “ψυχροι” ειμαστε, ποδοσφαιριστες, τεχνικο τημ και κοσμος.\nΟλα θα πανε καλα. Δεν μασαμε.\nΤα βλεπουμε ολα ασπρομαυρα.\nυ.γ. Του χρονου θα το γεμιζουμε το Παγκρητιο?\nomilitis1986 02/10 6:02 μμ\nΑκριβώς αυτό.. Όποιος περίμενε κάτι παραπάνω μάλλον ήταν στον κόσμο του. Ούτε οι εμφανίσεις είναι που απογοητεύουν κατά τη γνώμη μου. Εγώ πιστεύω αυτό που πικραίνει τον κόσμο είναι τα λάθη και ο τρόπος που τρώμε τα γκολ. Όσο απίστευτο και αν φαίνεται για παράδειγμα στα στατιστικά ο ΟΦΗ ήταν καλύτερος ή ίσος σχεδόν σε όλα με την ΞΑΝΘΗ κι όμως καταφέραμε να χάσουμε 3-0 με πολύ φτηνά γκολ. Όπως επίσης με ΑΕΚ και ΠΑΟΚ 3 γκολ μπορεί να μας έβαζαν έτσι κι αλλιώς αλλά εμείς τα φάγαμε δεν μας τα βάλανε… Όπως και να χει η ομάδα θέλει στήριξη και υπομονή και κριτική φυσικά χωρίς μηδενισμούς όμως.\nΜυρων 02/10 5:05 μμ\nΘα συμφωνήσω απόλυτα οτι με αυτο το πρόγραμμα κ καλη ομάδα να είχαμε δυσκολα θα περναμε αποτελέσματα. Κ δεν συζηταω το ΠΑΟΚ κ ΑΕΚ που φέτος δεν υπηρχε πιθανοτητα να πάρεις κάτι αλλα θα πω για τον Παναιτωλικό και Ξάνθη που η ιστορία δείχνει οτι πολυ δυσκολα φεύγαμε απο εκεί με βαθμό στο τσεπάκι τοσο μαλλον φετος που ειμαστε νεοφώτιστοι στην κατηγορία. Ισως τελικα να ήταν κ καλό το δύσκολο προγραμμα για να δουμε τα χάλια μας με ομάδες που δεν ειχαμε κ πολλες ελπίδες μπας κ τα διορθώσουμε. Για μενα δεν εχουμε χάσει βαθμους που επρεπε να πάρουμε αλλά το ανησυχητικό ειναι οι εμφανισεις που κανουμε. Ειναι λάθος απο τωρα να μας καταδικάζουμε ολους κ ολα! Φανταστείτε να ειχαμε παίξει τα ίδια παιχνίδια σε αντιθετες έδρες κ ειχαμε 1 βαθμό. Τοτε θα ηταν καταστροφικό! Ελπίζω να διορθώσουμε τα λάθη κ να παρουσιαστούμε στα παιχνίδια που μπορουμε να χτυπησουμε σαν ΟΦΗ! Υπομονή κ πιστωση χρόνου χρειάζεται κ οχι κρεμάλα απο τώρα! Τιποτα δεν εχει χαθεί ακόμα τουλάχιστον!\nΧαρης4444 02/10 10:19 μμ\nΣυμφωνώ κ εγώ απόλυτα με ότι έχει ειπωθεί παραπάνω. Το είχα γράψει ξανά, από Απόλλωνα κ μετά θα πρέπει να αρχίσουμε να μετράμε. Ελπίζω μόνο οι παίχτες κ ο προπονητής να μην επηρεάζονται πολύ αρνητικά από την αντίδραση του κόσμου.\nOFI MONO 02/10 10:44 μμ\nΧαχαχαχά!!! Μα τί ωραία που τα λέτε όλοι οι από πάνω! Όχι περιμένουμε την 9η, όχι την 11η, όχι την δενξερωγωποιά αγωνιστική για να κάνουμε νίκη!!! Κοντολογής, άμα κάνουμε άλλο ένα τρομπόνι στη Λαμία, δεν τρέχει και τίποτα, ε…; Παρακαλώ, σοβαρές μόνο απαντήσεις δεκτές.\nΓ.Σ. 03/10 1:19 πμ\nΟι ομάδες θέλουν καπετάνιο! Ο ΟΦΗ υστερεί σε αυτό, είναι μεγάλη και ιστορική ομάδα αλλα δεν έχει το αφεντικό που θα δώσει ταυτότητα στην ομάδα και θα την καθοδηγήσει κατάλληλα. Η ομάδα για μένα ήταν και είναι ακέφαλη!!\nΔημήτρης 03/10 2:01 πμ\nΈχετε αποδεχθεί όλοι παραπάνω ότι το ταβάνι μας θα είναι οι λαμιες, οι, απολλωνες, και οι λεβαδειακοι εμείς βάζουμε τον πήχη ο κόσμος μη παραπονιεσται για τα φτηνά γκολ που τρώμε γιατί το πρόβλημα είναι να φάμε γκολ από οργανωμένη ενέργεια του αντιπάλου οκ όχι από τραγικά λάθη και έχει να κάνει ο τρόπος που χάνεις τα ματς και ο αστέρας στις τρεις πρώτες αγωνιστικές έπαιξε με παοκ αεκ Ολυμπιακό με τους δικεφαλους έχασε με πέναλτι που δεν ήταν και με τον ολυμπιακό στο 90 και όλα στο γκολ. Συνηθίσαμε που παίζαμε με την τριγλια και τον αιγινιακο και τώρα μας φαίνονται μπαρτσελονες οι αντίπαλοι επειδή είναι από το πάνω ράφι άμα είναι να μη τα παίζουμε καν τα ματς αυτά να μην έχουμε κάρτες και τραυματισμους να τους παίρνουν έτσι τους τρεις βαθμούς οι αντίπαλοι. Δυστυχώς αντί ο κόσμος να προσπαθεί να μεγαλώσει την ομάδα τι μιζεριαζει.\nManos4 03/10 2:17 πμ\nΑπό προπονητή καλά πάμε? Είδα μια ομάδα με Πανιώνιο που ήταν φωτιά μπροστά!!! Τι παιχτηκε μετά? Και στο κάτω κάτω ο μπάλα ξέρουν οι πιο πολλοί!!! Δεν γουστάρουν να παίξουν ομως γτ κάποιος δεν τραβάει τα λουριά!!! Όλα ξεκίνησαν λίγο πριν το Αγρίνιο και φτάσαμε στη γιουχα!!! Και νεοφώτιστος ο ΟΦΗ δεν είναι… Κακό χτισμένος και χωρίς κάποιο Δημήτρη Μάνο να ξεπασπωνει είναι!!!\nΓιώργος 03/10 8:00 πμ\nΝα σοβαρευτείτε λίγο μάγκες, δηλαδή με ΠΑΟΚ και ΑΕΚ περιμένατε βαθμούς?! οκ με Ξάνθη, εγω προσωπικά με ισοπαλία ήμουν ευχαριστημένος. Όμως μην ξεχνάτε οτι η ομάδα έλειπε απο την Α 4 χρόνια! δεν τα λες και λίγα… Η ξαφνικά γίναμε Barcelona και όπως τον άλλο που άκουγα στο γήπεδο και έλεγε στον μάτς με την ΑΕΚ “ε βέβαια, τρώς γκόλ και αντί να τους πατήσεις…” να πατήσει την ΑΕΚ που έχει την μισή Εθνική Ελλάδος… Και μιας και το ανέφερα, εγώ είδα τα παιδιά και το πάλεψαν το μάτς, δεν στέκομαι στα 3 γκόλ αλλα στο οτι έτρεξαν μέχρι τέλους, ειδικά ο Πλατέλλας έκοψε άπειρα μέτρα! — Υπομονή και όλα θα πάνε καλά, η γκρίνια φέρνει γκρίνια. Κοιτάμε στις 10 του μήνα που η Ομάδα αλλάζει σελίδα! Μην τα ξεχνάμε αυτά!\nΓΙΩΡΓΟΣ Χ. 03/10 9:37 πμ\nMανο το ελαφρυντικο που ανεφερες, το δυσκολο προγραμμα, μονος του το αναιρεις, λεγοντας οτι το θεμα δεν ειναι το αποτελεσμα, αλλα η εικονα. Και ο Αστερας εχει παιξει με ΠΑΟΚ, ΑΕΚ, ΟΣΦΠ, Αρη εκτος και εχει χασει, αλλα εχει δωσει μαχη, με ΠΑΟΚ και ΑΕΚ δυο τζουφια πεναλτυ, με ΟΣΦΠ στο τελευταιο λεπτο και με Αρη στο 87′! Του ΟΦΗ το θεμα ειναι η – δεν ξερω γιατι συμβαινει αυτο – κακη ψυχολογια, οι παικτες μπαινουν στο γηπεδο με ποδια που τρεμουν, ετοιμοι να παραδωθουν αμαχητι! Οι περισσοτεροι λενε το ροστερ, δεν καταλαβα, οταν παιζαμε με Ζορμπα, Μπουρμπο, Παπουλη, Αγριτη, Λαμπροπουλο, Μακρη, Καλαιζιτς, Παπαζογλου, ολοι αυτοι ηταν απο το…. πανω ραφι? Μην τρελαθουμε, το ροστερ δεν εχει καλη διαχειρηση και η ψυχολογια του ειναι κατω του μηδενος. Ποιος εχει ευθυνη να το διορθωση αυτο? Μονο ο Παπαδοπουλος και κανεις αλλος, κατι που επιμελως – αγνωστο γιατι – αποφευγεις να αναφερεις! Αυτο πλεον βγαζει ματια!\nomilitis1986 03/10 11:17 πμ\nΈχετε δίκιο δεν επιτρέπεται να χάνουμε από κάτι ΑΕΚ και ΠΑΟΚ και να μην κερδίζουμε την ΞΑΝΘΗ (που την έχουμε κερδίσει 5 φορές όλες κι όλες στην έδρα της στην ιστορία μας) αυτό που λείπει από την ομάδα είναι η γκρίνια και η γιούχα.. Με αυτή τη λογική πρέπει να συνεχίσουμε και θα δούμε πολλά λάθη ακόμα τύπου Κομεσίδη με ΑΕΚ που φαίνονταν τα πόδια του να τρέμουν από το πρώτο λεπτό μετά την εμφάνιση στην ΞΑΝΘΗ.\nΓ.Χ 03/10 12:01 μμ\nΜε κάτι τέτοια μυαλά θα ξαναγυρίσουμε σούμπιτοι στη Σεκούντα Ντιβιζιόν. Και εξηγούμαι:\nα) Πολύ περισσότερο από τα αποτελέσματα και το δύσκολο πρόγραμμα, μετράει η εικόνα και το ΠΩΣ ΧΑΝΕΙΣ. Ναι και η Τρίπολη, έχασε, αλλά Ολυμπιακός και Άρης έφτυσαν αίμα, ΠΑΟΚ και ΑΕΚ τη σφάξανε στο γόνατο, ενώ εμάς οι “μεγάλοι” μας ξεπαρτάλιασαν…\nβ) Με τις “υπερδυνάμεις” του ελληνικού ποδοσφαίρου, Πανιώνιο, Παναιτωλικό, Ξάνθη, πήραμε 1 πόντο σε 3 ματς!!! Με τέτοια συγκομιδή σώνεσαι νομίζεις…;;; Ή, στα 3 εντός έδρας ματς, μ’ αυτούς θα πάρεις έστω 6-7 βαθμούς; Με τέτοια εικόνα που έχεις;;; Κι αν δεν πάρεις βαθμούς σ’ αυτά τα ματς εκτός, άντε και σε 3-4 ακόμη, κυρίως Απόλλωνα, Λαμία (ΕΔΩ ΘΑ ΕΠΑΝΕΛΘΩ), Λειβαδιά, πού θα πάρεις; Σε ΑΕΚ/ ΟΣΦΠ/ ΠΑΟ/ ΠΑΟΚ/ Άρη…;\nΚι ερχόμαστε στο σπουδαιότερο: ΣΕ ΚΑΜΙΑ ΣΟΒΑΡΗ ΟΜΑΔΑ ΤΟΥ ΚΟΣΜΟΥ ΔΕΝ ΥΠΑΡΧΕΙ ΠΑΙΚΤΗΣ, ΠΡΟΠΟΝΗΤΗΣ, ΔΗΜΟΣΙΟΓΡΑΦΟΣ, ΟΥΤΕ ΚΑΝ ΦΙΛΑΘΛΟΣ ΠΟΥ ΝΑ ΣΕΒΕΤΑΙ ΤΟΝ ΕΑΥΤΟ ΤΟΥ, ΠΟΥ ΝΑ ΚΑΘΕΤΑΙ ΚΑΙ ΝΑ ΛΕΕΙ ΤΙΣ ΠΙΠΕΣ ΠΟΥ ΑΡΑΔΙΑΣΑΤΕ ΟΡΙΣΜΕΝΟΙ ΕΔΩ!!! Ξέρετε τί λένε όλοι ρε μάγκες;;; ΜΑΣ ΕΝΔΙΑΦΕΡΕΙ ΜΟΝΟ ΤΟ ΠΑΙΧΝΙΔΙ ΤΗΣ ΕΠΟΜΕΝΗΣ ΑΓΩΝΙΣΤΙΚΗΣ!!! ΤΙΠΟΤΑ ΑΛΛΟ!!! Και μεις, την επόμενη αγωνιστική παίζουμε με μια ομάδα, την οποία πρέπει ΟΠΩΣ ΚΑΙ ΔΗΠΟΤΕ να βάλουμε από κάτω, μαζί με τουλάχιστον άλλες 2 ακόμη (άντε ας πούμε η μία θα’ ναι ο Απόλλων), για να πάμε τουλάχιστον στα μπαράζ!!! Κι αυτή η ομάδα, η Λαμία, είναι ήδη +1 από μας, γιατί πήρε πόντο στο Αγρίνιο, όπου εμείς χάσαμε! Κι αν μας νικήσει, πάει στο +4, και μετά, ΚΑΛΗΝΥΧΤΑ ΠΕΡΣΕΦΟΝΗ!!! Αυτά είναι που θα πρεπε να λέγονται από τις αρχές της εβδομάδας, για να σκυλιάζουν άπαντες, και να πάνε με το μαχαίρι στα δόντια, τουλάχιστον να μη χάσουμε!!! Κι αντί γι’ αυτό, διαβάζεις αυτά που διαβάζεις, ψευτοδικαιολογίες, και σου σηκώνεται η τρίχα!!! Ναι, κύριε αρθρογράφε, το διαβάσαμε το άρθρο σου από την αρχή μέχρι το τέλος, όπως μας ζήτησες!!! Ήδη από τον τίτλο δημιουργείς το λάθος κλίμα, με τη λέξη “ΕΛΑΦΡΥΝΤΙΚΟ”, και ολοκληρώνεις το έπος σου στο τέλος, “βλέποντας και το πρόγραμμα που ακολουθεί, μετά τον Ολυμπιακό”…!!! Μιλάς σοβαρά;;; Η ΟΜΑΔΑ ΠΑΙΖΕΙ ΡΕΣΤΑ ΤΩΡΑ, 6η ΑΓΩΝΙΣΤΙΚΗ, και συ κάθεσαι και ασχολείσαι για το τί γίνεται ΜΕΤΑ ΤΟΝ ΟΛΥΜΠΙΑΚΟ;;; Νομίζεις ότι προσφέρεις έτσι καλές υπηρεσίες…; Και τσιμπάνε και 4 χάπατα από κάτω, και συνεχίζουν στο ίδιο μοτίβο, ο ένας και καλά “όλοι υπολογιζαμε μεχρι και την 8η αγωνιστικη 1-4 βαθμούς” (ΠΟΙΟΙ ΟΛΟΙ ΡΕ ΜΑΓΚΑ ΥΠΟΛΟΓΙΖΑΝ 1 ΒΑΘΜΟ ΣΕ ΜΑΤΣ ΜΕ ΝΙΟΝΙΟ, ΠΑΝΑΙΤΩΛΙΚΟ, ΞΑΝΘΗ, ΛΑΜΙΑ ΚΛΠ), ο άλλος συμφωνεί (“ακριβώς αυτό”), ο τρίτος συμφωνεί κι αυτός, ο τέταρτος περιμένει να πάρει βαθμούς “από τον Απόλλωνα και μετά”, κλπ κλπ κλπ. Όλος ο κόσμος κοιτάει πάντα ΤΟ ΕΠΟΜΕΝΟ ΜΑΤΣ, εμείς αν χάσουμε το επόμενο ματς έχουμε πέσει κατά 70-80%, κι εσείς κάθεστε και γράφετε και ΠΙΣΤΕΥΕΤΕ ΤΕΤΟΙΑ ΠΡΑΓΜΑΤΑ;;; Είστε ρε καλά στα μυαλά σας;;;\nomilitis1986 03/10 1:18 μμ\nΧαίρομαι που δεν συμφωνώ με έναν άνθρωπο με το επίπεδο σου. Σου επιστρέφω όλους τους χαρακτηρισμούς και να σε ρωτήσω εσύ που δεν λες πίπες και δεν είσαι χάπατο Ολυμπιακό, Παναθηναικό κτλ τόσα χρόνια μετά το 2000 τους είχες πελάτες όποτε κατέβαιναν Κρήτη ε? Επίσης για να σωθείς θεωρείς ότι πρέπει να κερδίσεις ΕΚΤΟΣ έδρας ομάδες που θα τερματίσουν στο πάνω μισό του πίνακα? Οι φίλαθλοι λένε μας ενδιαφέρει το επόμενο παιχνίδι που ρε φίλε? Συνέντευξη τύπου δίνουμε? Την άποψη μας για την ομάδα μας λέμε… και μάλιστα μάθε ότι ο καθένας μπορεί να λέει τη δικιά του χωρίς να βρίζει τους υπόλοιπους. Εννοείται ότι το επόμενο ματς είναι το πιο κρίσιμο, όχι γιατί δεν κερδίσαμε τον Πανιώνιο αλλά γιατί παίζουμε με μια ομάδα με τους ίδιους στόχους και αν θέλουμε να σωθούμε ΑΥΤΟΥΣ θα πρέπει να τους πάρουμε εντός και εκτός. Τώρα αν νομίζεις ότι αυτή τη στιγμή η ομάδα είναι στο ίδιο επίπεδο με τον Αστέρα που έχασε τιμητικά από τους μεγάλους έχεις πλάκα. Το ότι παίζει ρόλο βέβαια το ότι έχασες με αβίαστα δικά σου λάθη το λέω και στο πρώτο σχόλιο μου. Ας μάθουν κάποιοι να επικοινωνούν και να ανταλλάζουν κόσμια τις απόψεις τους και όχι να σκούζουν λες και μόλις κατέβηκαν από τα βουνά και μετά ίσως βρούμε και τι φταίει και στον ΟΦΗ μας.\nΓ.Χ 03/10 1:54 μμ\nΜε επιβεβαιώνεις απόλυτα, και για τους χαρακτηρισμούς και για όλα!!! Ας τα πάρουμε με τη σειρά λοιπόν!\nα) Όχι, από το 2000 και μετά δεν τους έχω πελάτες, έχω μικρύνει πολύ δυστυχώς…. Δύσκολα με ξεφτίλιζαν όμως!!!! Το πάλευα, έχανα δύσκολα και στο γκολ, έπαιρνα και κανά Χινάρι. Τώρα, με σκίσανε!!!\nβ) Ούτε καταλαβαίνεις ελληνικά μάλλον. Είπα εγώ κάπου ότι για να σωθείς “πρέπει να κερδίσεις ΕΚΤΟΣ έδρας ομάδες που θα τερματίσουν στο πάνω μισό του πίνακα”;;; Πού το έγραψα αυτό;;; Για ξαναδιάβασε το μήνυμα μου… Ίσα ίσα λέω ότι αν σε 3 βατά ματς εκτός έδρας πήρες 1 πόντο, σου μένουν άλλα 3-4 μπας και πάρεις κάτι… Και μιλάω έτσι ακριβώς γιατί κι εγώ πιστεύω ότι από τις ομάδες της πρώτης 8αδας, μ’ αυτά τα χάλια, δεν πρόκειται να πάρεις ΤΙΠΟΤΑ!!! Επίσης σου επισημαίνω ότι με τέτοιες εμφανίσεις ΟΥΤΕ ΕΝΤΟΣ ΕΔΡΑΣ ΘΑ ΠΑΡΕΙΣ ΤΟΥΣ ΒΑΘΜΟΥΣ ΠΟΥ ΠΡΕΠΕΙ!!! Μερικοί, ΠΟΛΛΟΙ ΜΑΛΛΟΝ, βγάζετε μια σιγουριά ότι “νταξ μωρέ, θα ρθουν στο Γεντί Νιόνιος, Παναιτωλικός και Ξάνθη και θα πάρω 7-9 πονταλάκια”, λες και θα’ ρθουν ο Τέλης, ο Αιγινιακός και το Τρίκαλο… Ακόμα εκεί έχετε μείνει!\nγ) “Οι φίλαθλοι λένε μας ενδιαφέρει το επόμενο παιχνίδι που ρε φίλε”. Επειδή διαβάζω πού και πού οπαδικά σάιτ άλλων, σε πληροφορώ δεν υπήρχε περίπτωση ΜΙΑ ΣΤΟ ΕΚΑΤΟΜΜΥΡΙΟ να παίζει ομάδα τέτοιο αγώνα ΖΩΗΣ ΚΑΙ ΘΑΝΑΤΟΥ, και ν’ ασχολούνται οι φίλαθλοι με το τί πρόγραμμα υπάρχει μετά από 2 ΑΓΩΝΙΣΤΙΚΕΣ, για το πότε παίζουν με κάποιον Απόλλωνα για να κάνουν σεφτέ, και όλα τα υπόλοιπα που λέτε ορισμένοι!\nδ) ΚΑΙ ΤΟ ΚΥΡΙΟΤΕΡΟ. Είναι δυνατόν, ημέρα Τετάρτη, παραμονές ΑΥΤΟΥ ΤΟΥ ΣΥΓΚΕΚΡΙΜΕΝΟΥ ΠΑΙΧΝΙΔΙΟΥ, ΝΑ ΕΠΙΚΡΑΤΕΙ ΤΕΤΟΙΑ ΝΟΟΤΡΟΠΙΑ;;; Είναι αυτή ώρα να ψάχνει κανείς για ΕΛΑΦΡΥΝΤΙΚΑ;;; Από τον δημοσιογράφο, που δίνει το σήμα, μέχρι κάποιους από εσάς που σχολιάζετε;;; ΔΕΝ ΚΑΤΑΛΑΒΑΙΝΕΤΕ ΟΤΙ ΕΤΣΙ ΛΕΙΤΟΥΡΓΕΙΤΕ ΑΠΟΠΡΟΣΑΝΑΤΟΛΙΣΤΙΚΑ;;; ΕΙΝΑΙ ΔΥΝΑΤΟΝ ΝΑ ΔΙΝΕΤΕ ΠΡΟΚΑΤΑΒΟΛΙΚΑ ΤΕΤΟΙΕΣ ΔΙΚΑΙΟΛΟΓΙΕΣ ΣΕ ΠΑΙΚΤΕΣ ΚΑΙ ΠΡΟΠΟΝΗΤΕΣ;;; ΤΙ ΨΥΧΟΛΟΓΙΑ ΤΟΥΣ ΔΗΜΙΟΥΡΓΕΙΤΕ; Και δεν μιλάω μόνο γι’ αυτό το σάιτ, που έτσι κι αλλιώς το διαβάζουν αρκετοί (και παίκτες μάλιστα), αλλά και για το κλίμα που επικρατεί γενικά στην πόλη από πολύ κόσμο: “νταξ μωρέ, δεν έγινε και τίποτα, είχαμε δύσκολο πρόγραμμα κλπ κλπ”…. Εσύ νομίζεις ότι μ’ αυτό το κλίμα, παίκτες και προπονητές επηρρεάζονται προς τη σωστή κατεύθυνση, Δηλαδή να κοιμούνται και να ξυπνάν με το μαχαίρι στα δόντια;;;\nomilitis1986 03/10 2:30 μμ\nΠήγαινε γήπεδο να τους γιουχάρεις τότε να πιάσουν το μαχαίρι με τα δόντια. Όταν τους γιουχάρεις στα ματς με τις “μεγάλες” ομάδες που έτσι κι αλλιώς οι παίχτες μας δεν είναι για τέτοια παιχνίδια μην γκρινιάζετε μετά γιατί θα κατουριούνται πάνω τους μην κάνουν λάθος στο επόμενο. Με ελάχιστες εξαιρέσεις οι παίχτες μας δεν έχουν ούτε τις παραστάσεις ούτε το ανάστημα για να αντεπεξέλθουν σε τέτοιες καταστάσεις, αυτά είναι τα δεδομένα του ρόστερ μας τι να κάνουμε τώρα. Με Λαμίες και Απόλλωνες θα παλέψουμε δεν είμαστε για κάτι καλύτερο… Η συζήτηση και η κριτική γίνεται στα πεπραγμένα όχι σε αυτά που θα συμβούν.. Το επόμενο είναι ματς χωρίς αύριο το είπαμε δεν έχουμε να πούμε κάτι άλλο γι αυτό φίλε μου βλαχοπετσά.\nOFI MONO 04/10 12:01 πμ\nΚάτι τέτοιοι σαν κι εσένα μας έχουν κάνει να ντρεπόμαστε να λέμε πως είμαστε ΟΦΗ\nomilitis1986 04/10 10:32 πμ\nΚαι κάτι σαν και σένα μας έχουν κάνει να λέμε ότι είμαστε άνθρωποι μούσκαρε. Αν σε κάνω εγώ να ντρέπεσαι και όχι αυτοί που ευρωπαική ομάδα την έφτασαν να παίζει στην Γ εθνική με Ραφήνα και Γλυφάδα από εκεί να καταλάβεις πόσο σου κόβει μπαγλαμά.\nOFI MONO 04/10 2:35 μμ\nΠήγαινε να υποστηρίξεις κανάν Ατσαλένιο, για τον ΟΦΗ μας είσαι λίγος.\nomilitis1986 04/10 2:54 μμ\nΜε τέτοια μυαλά και τέτοια έπαρση θα ξαναπαίξουμε σύντομα με Ραφήνες. Με τέτοια έπαρση αντιμετωπίζατε και τον Άρη πέρυσι και το καλοκαίρι και του χρόνου θα παίζει Ευρώπη και εμείς θα παλεύουμε για τη σωτηρία. Πήγαινε στο γήπεδο τώρα που είμαστε Α γιατί όταν έτρεχα εγώ στα χωράφια που παίζαμε εσύ ήσουν στις καφετέριες και έβλεπες το γαύρο βλακάκο που θα μου πεις τι ομάδα να υποστηρίξω.\nΓΙΩΡΓΟΣ 04/10 5:32 μμ\nΕσυ φταις που προσπαθεις να βγαλεις ακρη με homo habilis.\nΕισαι ο μοναδικος που την πατησε και του απαντησε.\nΤον ταισες και ως φυσικο επακολουθο, ..εχασες.\nΕιναι ανικητοι, να ξερεις.\nNick 04/10 8:06 μμ\nΣυμφωνώ φίλε μου μαζί σου σε όλα..\nΑπόλυτα εύστοχο αυτό που γράφεις με τον Άρη..\n.. Λυπάμαι που κάποιοι περιμένουν να παίξουμε με τον Απόλλωνα… Λυπάμαι\nOFI MONO 04/10 11:47 μμ\nΈνας απ’ αυτούς που περιμένουν να παίξουμε με τον Απόλλωνα είναι ο omilitis, με τον οποίο κατά τ΄ άλλα συμφωνείς σε όλα…\nSakis 12/10 10:56 μμ\nειμαστε η χειρότερη ομάδα στο πρωτάθλημα .δεν είναι τα αποτελέσματα αλλά η εμφανίσεις τις ομαδας μας .το 3 το εχουμε για πρωινό .και παλι καλα που μας έκαναν fair play και δεν μας έβαλαν παραπάνω ο ΠΑΟΚ και η ΑΕΚ γιατι ετσι είναι μην γελιόμαστε .θα ήθελα να είχαμε μια ομάδα όπως ο ΠΑΟ η ο Αρης που παίζουν το καλύτερο ποδόσφαιρο .αιντε να έρθει ο Ιανουάριος γιατι δεν μας βλέπω καλα .


Χρυσό μετάλλιο για τον Λευτέρη Πετρούνια - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΣΠΟΡ / Χρυσό μετάλλιο για τον Λευτέρη Πετρούνια\n17 Σεπτεμβρίου 2017 - 17:26 Από Τριαντάφυλλος Γαβρινιώτης\n«Εξετάσεις» εν όψει του παγκοσμίου πρωταθλήματος του Μόντρεαλ (2-8/10) έδωσε στο Παρίσι ο Λευτέρης Πετρούνιας.\nΟ χρυσός Ολυμπιονίκης του Ρίο πήρε μέρος σε αγώνα Τσάλεντζ Καπ και με 15,500 βαθμούς ανέβηκε και πάλι στην πρώτη θέση του βάθρου. Ανάμεσα στους φιναλίστ ήταν και o Κωνσταντίνος Κωνσταντινίδης, ο οποίος πλασαρίστηκε στην 5η θέση.\nΣτη διοργάνωση πήραν μέρος κάποιοι από τους βασικούς αντιπάλους του πρωταθλητή μας, αλλά ο «Μίδας των κρίκων» έδειξε ότι έχει ως στόχο να μεγαλώσει τη συλλογή του. Εκτέλεσε με άψογο τρόπο το πρόγραμμά του και έστειλε το «μήνυμα» ότι βρίσκεται σε καλή κατάσταση ώστε να διατηρήσει τα σκήπτρα του στον αγώνα του Μόντρεαλ. Δεύτερος ήρθε ο Γάλλος Σαμίρ Αΐτ Σαΐντ, που ξεπέρασε πλήρως τον τραυματισμό του και τρίτος ο Ουκρανός Όλεγκ Βερνιάεβ.\n17 Σεπτεμβρίου 2017 - 17:14 Από Τριαντάφυλλος Γαβρινιώτης\nΣεισμική δόνηση το απόγευμα στην Αλόννησο\n17 Σεπτεμβρίου 2017 - 18:00 Από Τριαντάφυλλος Γαβρινιώτης


ΝΙΚΟΣ ΖΕΡΒΟΝΙΚΟΛΑΚΗΣ - ΤΟ ΚΟΣΜΗΜΑ\nΟ Αμερικανός αρχαιολόγος μιλάει για την dragonfly\nΚΑΙ ΤΗΝ ΑΝΑΣΚΑΦΗ ΣΤΟ ΜΟΧΛΟΣ\n«Ξέρουμε ότι η Σαντορίνη με τη Μινωική Κρήτη έχουν σχέση. Αυτό το κόσμημα είναι ακόμη μια απόδειξη»\n«Το πιο πιθανό είναι ότι φτιάχτηκε σε ένα πολύ καλό εργαστήριο κοσμημάτων εδώ στο Μόχλος. Ξέρουμε ότι αυτή η πόλη ζει από το εμπόριο. Είναι κατά βάση μια πόλη πλουσίων εμπόρων, που μπορούν και ταξιδεύουν σε ολόκληρη τη Μεσόγειο»\nΟ αρχαιολόγος Jeffrey Soles και ο Νίκος Ζερβονικολάκης στο Μόχλος, τον Ιούλιο του 2005, στη διάρκεια της ανασκαφής.\nΙούλιο μήνα ταξίδευα από την Τήνο για την Κρήτη. Συμπτωματικά, το πλοίο λεγόταν «Δαίδαλος» και το δρομολόγιο περνούσε από τη Σαντορίνη, με τελικό προορισμό το λιμάνι του Ηρακλείου.\nΗ εντυπωσιακή Οία, κρεμασμένη στους κόκκινους γκρεμούς του ηφαιστείου.\nΉταν απόγευμα όταν μπήκαμε με το καράβι στην Καλντέρα, από το βόρειο στόμιό της, βλέποντας αριστερά την Οία να κρέμεται στους κόκκινους γκρεμούς της από τα οξειδωμένα εκτινάγματα του ηφαιστείου.\nΕντυπωσιακό θέαμα, αυτή την ώρα, με τον ήλιο να φωτίζει με ένα μαγικό φως τους χρωματιστούς ηφαιστειακούς γκρεμούς, με τα ζωνάρια της λάβας και των τόφφων.\nΜπήκα στο ίδιο παιγνίδι που μπαίνω πάντα όταν βρίσκομαι σ’ αυτά τα μέρη. Ανακατώνω στη σκέψη μου τις τοιχογραφίες από την Ξεστή 3 και το Συγκρότημα Δ, στην ανασκαμμένη προϊστορική πόλη του Ακρωτηριού.\nΈνα μαύρο βουνό από λάβες μέσα στη θάλασσα. Είναι το νησάκι του ηφαιστείου, στο κέντρο της Καλντέρας\nΟ Φάρος του Ακρωτηριού, στα Νότια της Σαντορίνης, βλέπει στο Κρητικό πέλαγος.\nΠέρασα, άλλωστε όλο σχεδόν τον προηγούμενο χειμώνα ψάχνοντας αυτές τις τοιχογραφίες με τα πρόσωπα που μυούνται στην αιωνιότητα. Την αφορμή μου την είχαν δώσει τα ευρήματα από την ανασκαφή στο Μόχλος και η συζήτηση που είχα το προηγούμενο καλοκαίρι με τον αρχαιολόγο Tom Brogan, έναν από τους ανασκαφείς στο Μόχλος. Η στάχτη από την έκρηξη των προϊστορικών χρόνων του ηφαιστείου της Σαντορίνης, βρίσκεται παντού στα θεμέλια των σπιτιών στο Μόχλος.\nΚαι τώρα, από το κατάστρωμα του πλοίου, φωτογραφίζω το ηφαίστειο και την Καλντέρα, μέχρι που βλέπω να ξεμακραίνει λίγο-λίγο ο φάρος του Ακρωτηριού, καθώς χάνεται πια και ο ήλιος μέσα στα χρυσά θαλασσινά νερά στη δύση.\nΑυτό το παιγνίδι δεν σταματά ποτέ…\nΟ αρχαιολογικός χώρος της ανασκαφής στο Μόχλος.\nΤο άλλο πρωί ξύπνησα στο Μόχλος, άνοιξα το παράθυρο και είχα απέναντί μου το νησί με την προϊστορική πόλη. Οι αρχαιολόγοι ήταν εκεί.\nΟ αρχαιολόγος Tom Brogan, υποδιευθυντής της ανασκαφής, μου είπε ότι ο Jeffrey έχει ανακαλύψει κάτι σημαντικό. Για να μου το αποκαλύψει ο ίδιος ο Jeff, έπρεπε πρώτα να με περάσει από μια μικρή ανάκριση, αν θυμάμαι τι φοράει στο λαιμό της η Θεά της Ξεστής 3 στη Σαντορίνη. Η πρώτη μου απάντηση ήταν ότι η Θεά φοράει ένα περιδέραιο με πάπιες. «Φοράει και κάτι άλλο», μου είπε ο καθηγητής. Ναι, του απάντησα: Ακόμη ένα περιδέραιο με λιβελούλες.\nΌταν μου είπε ότι αυτό ήταν το εύρημα, μια λιβελούλα δηλαδή, όπως αυτή στο κόσμημα της θεάς από τη Σαντορίνη, έμεινα να τον κοιτάζω κάμποση ώρα, χωρίς να ξέρω τι να πω…\n- Δεν το πιστεύεις;\n- Το πιστεύω. Απλά, μου φαίνεται σχεδόν απίστευτο!\n- Το ίδιο περίπου είπα κι εγώ όταν το βρήκα…\n- Πώς αισθάνεστε κύριε καθηγητά, που βρήκατε ένα κομμάτι από ένα διάσημο κόσμημα των προϊστορικών χρόνων;\nΟ αρχαιολόγος Jeffrey Soles\nΟ καθηγητής της αρχαιολογίας του πανεπιστημίου της Βόρειας Καρολίνας, Jeffrey Soles, που είναι και ο ανασκαφέας του Μινωικού οικισμού στο Μόχλος, διστάζει στην αρχή να απαντήσει, ωστόσο είναι βέβαιο από την έκφραση στο πρόσωπό του ότι πρέπει να αισθάνεται τουλάχιστον ευτυχής γι’ αυτό το εύρημα.\n- Νομίζω ότι ένα τέτοιο εύρημα φέρνει χαρά σε κείνον που το κρατάει στα χέρια του. Το γνωρίζουμε καλά αυτό το κόσμημα από μια πολύ γνωστή τοιχογραφία σε ολόκληρο τον κόσμο. Είναι η τοιχογραφία της Μεγάλης Μητέρας Θεάς στην Ξεστή 3 της Σαντορίνης.\n- Να κάνω μια υπόθεση, ότι όπως και εκείνο το κόσμημα στη Σαντορίνη, έτσι και αυτό εδώ ενδέχεται να το φορούσε στο λαιμό της μια πολύ σημαντική γυναίκα;\n- Είναι μια πολύ ενδιαφέρουσα υπόθεση, αλλά δεν είναι παρά μια υπόθεση. Καθένας μπορεί να σκέφτεται διάφορα πράγματα και να κάνει συγκρίσεις. Για μας υπάρχει μόνο το εύρημα αυτό. Δεν μπορώ να πω σε ποιαν ανήκει, γιατί δεν έχω τις αποδείξεις που χρειάζομαι.\nΟ κεντρικός δρόμος που διασχίζει από Βορρά προς Νότο τη Μινωική πόλη στο Μόχλος.\n- Τι υποθέσεις κάνετε εσείς όταν το κρατάτε στα χέρια σας;\n- Βλέπω ασφαλώς ότι είναι ίδιο με το κόσμημα που φοράει στο λαιμό της η Θεά της Σαντορίνης. Αυτό είναι μια πραγματικότητα. Και μόνο αυτό το γεγονός νομίζω ότι είναι κάτι σημαντικό. Βλέπω επίσης ότι είναι μια πολύ καλή δουλειά. Είναι φανερό ότι προέρχεται από κάποιο πάρα πολύ καλό προϊστορικό εργαστήριο κοσμημάτων. Και τέτοια εργαστήρια είναι βέβαιο ότι υπήρχαν εδώ στο Μόχλος, γιατί έχουμε ανασκάψει αρκετά.\n- Θεωρείτε δηλαδή ότι και για κείνη την εποχή ήταν ένα ξεχωριστό κόσμημα;\n- Δεν θα μπορούσε δηλαδή να το φοράει μια οποιαδήποτε γυναίκα.\n- Ξέρουμε όλοι αυτό που βλέπουμε στην τοιχογραφία της Σαντορίνης.\n- Στις τοιχογραφίες της «Ξεστής 3» κύριε καθηγητά, εικονίζονται αρκετές γυναίκες, όπως οι κροκοσυλλέκτριες, που φοράνε και αυτές ωραία διαδήματα και κοσμήματα που μοιάζουν με αυτά που φοράει η Θεότητα, όμως καμιά δεν φοράει παρόμοια περιδέραια, όπως αυτά που φοράει η θεότητα, δηλαδή, όπως αυτό με τις πάπιες και αυτό με τις λιβελούλες, που είναι ίδιο με αυτό που βρήκατε εδώ.\n- Πώς το είπατε αυτό το έντομο;\n- Λιβελούλα. Όταν ήμασταν πιτσιρίκια το λέγαμε «ελικοπτεράκι».\n- Ναι, μοιάζει πράγματι με ελικόπτερο. Εγώ το ξέρω dragonfly. Μου λέτε πάλι το όνομά του, να το σημειώσω…\n- Λι-βε-λού-λα. Όπως και να το λένε, αυτό που έχει σημασία είναι ότι πρόκειται για ένα μοναδικό κόσμημα. Η απόδοση αυτού του εντόμου από τον τεχνίτη που έφτιαξε το κόσμημα είναι τέλεια. Το έντομο έχει αποδοθεί με κάθε λεπτομέρεια.\nΗ λιβελούλα της τοιχογραφίας.\nΚαι μια λιβελούλα ζωντανή, ένα έντομο που μοιάζει με ελικόπτερο.\n- Ξέρετε τι ήταν το μέρος στο οποίο βρέθηκε, εννοώ αν από άλλα ευρήματα μπορείτε να υποθέσετε τη χρήση εκείνου του χώρου;\n- Βρέθηκε σε ένα δάπεδο, όπως το σκάβαμε. Είναι το δάπεδο στο σπίτι C7 που βρίσκεται στο κέντρο του Μινωικού οικισμού. Βρέθηκε σε ένα στρώμα καταστροφής της υστερομινωικής ΙΒ΄ περιόδου. (1500-1425 π.Χ.). Και είναι το δάπεδο μιας τραπεζαρίας.\n- Αρκετά στοιχεία για να υποθέσει κανείς μια ενδιαφέρουσα ιστορία, από τον δέκατο-πέμπτο προ Χριστού αιώνα…\n- Εσείς μπορείτε να υποθέτετε κάποια ιστορία, εγώ όμως θα αρκεστώ στο εύρημα. Αυτό που θα έλεγα ότι είναι πραγματικό με αυτό το εύρημα είναι ότι πρόκειται για ένα κομμάτι από ένα κόσμημα, γιατί όπως βλέπετε υπάρχει μια τρύπα απ’ όπου ήταν περασμένο, μαζί με άλλα παρόμοια προφανώς, όπως γνωρίζουμε από την τοιχογραφία της Σαντορίνης, στην Ξεστή 3.\n- Και αυτό το κόσμημα, πρόκειται για ένα περιδέραιο, είναι προφανές ότι το φορούσε κάποια γυναίκα η οποία βρισκόταν σ’ αυτή την τραπεζαρία τη στιγμή που συνέβη μια τρομακτική καταστροφή και κατέρρευσε το σπίτι, υποθέτω. Ένας μεγάλος σεισμός ενδεχομένως.\n- Ενδεχομένως να συνέβη πράγματι, κάτι όπως αυτές οι υποθέσεις που κάνετε. Το σπίτι έχει καταστραφεί, έχει καταρρεύσει από σεισμό και στο δάπεδο της τραπεζαρίας του σπιτιού βρέθηκε ένα κομμάτι από αυτό το κόσμημα, που είναι επίσης φανερό ότι έσπασε και βρήκαμε μόνο το ένα κομμάτι του.\nΑνασκαφή στο Μόχλος. Ιούλιος 2005\n- Θα προχωρήσω λίγο περισσότερο τον συλλογισμό μου κύριε καθηγητά. Η χρονολόγηση αυτής της καταστροφής δείχνει ενδεχομένως και αυτή τη Σαντορίνη. Εννοώ, μια μεγάλη έκρηξη του ηφαιστείου της Σαντορίνης.\n- Πιθανόν, η αιτία του σεισμού και της καταστροφής που συνέβη εδώ στο Μόχλος να είναι μια έκρηξη του ηφαιστείου της Σαντορίνης, η έκρηξη δηλαδή που ισοπέδωσε τα Μινωικά παλάτια στην Κρήτη, αλλά και την ίδια την προϊστορική πόλη στο Ακρωτήρι της Σαντορίνης.\n- Είναι παράξενο, αλλά ταυτόχρονα και πολύ ενδιαφέρον νομίζω, το γεγονός ότι αυτό το κόσμημα από ένα διπλό δρόμο οδηγεί στη Σαντορίνη...\n- Ξέρουμε ότι η Σαντορίνη με τη Μινωική Κρήτη έχουν σχέση. Αυτό το κόσμημα είναι ακόμη μια απόδειξη. Είναι μπορώ να πω από τις πολύ καλές στιγμές που ζήσαμε φέτος όλοι μας σ’ αυτή την ανασκαφή. Είναι κάτι που μας έκανε να χαρούμε πάρα πολύ.\n- Στο Μόχλος κατά περιόδους έχουν βρεθεί πολύ σημαντικά πράγματα, ωστόσο, θέλω να σας ρωτήσω αν αυτό είναι για σας ένα ξεχωριστό εύρημα.\n- Είναι αλήθεια ότι το Μόχλος από το 1908 που άρχισαν οι ανασκαφές, έχει δώσει πολύ σημαντικά ευρήματα. Θέλω όμως να πιστεύω ότι αυτό έχει κάτι ξεχωριστό, λόγω της ομοιότητάς του με το περιδέραιο της Θεάς από τη Σαντορίνη, χωρίς αυτό να σημαίνει ότι είναι πιο σημαντικό ή λιγότερο σημαντικό από άλλα ευρήματα.\nΑκόμη ένα στιγμιότυπο από τις ανασκαφές στο Μόχλος τον Ιούλιο του 2005\n- Τα εργαστήρια που έχουν ανασκαφεί εδώ στο Μόχλος, στη λεγόμενη «Συνοικία των βιοτεχνών», ανήκουν και αυτά νομίζω στην Υστερο-Μινωική ΙΒ΄ περίοδο, όπως και αυτό το κόσμημα.\n- Ακριβώς. Το πιο πιθανό είναι ότι φτιάχτηκε σε ένα πολύ καλό εργαστήριο κοσμημάτων εδώ στο Μόχλος. Ξέρουμε ότι αυτή η πόλη ζει από το εμπόριο. Είναι κατά βάση μια πόλη πλουσίων εμπόρων, που μπορούν και ταξιδεύουν σε ολόκληρη τη Μεσόγειο. Έχουμε πολλές αποδείξεις ότι τα εργαστήρια που λειτουργούσαν εδώ στο Μόχλος έφτιαχναν μεταξύ άλλων, εξαιρετικά κοσμήματα.\n- Θέλετε να πείτε ότι πουλούσαν μεταξύ άλλων και αυτά τα κοσμήματα σε πόλεις μακριά από το Μόχλος.\n- Ασφαλώς. Οι άνθρωποι που κατοικούσαν σε αυτή εδώ τη Μινωική πόλη εμπορεύονται τα πάντα. Έχουμε βρει πολύτιμους λίθους από την Ουγκαρίτ (Συρία), από την Κύπρο, αντικείμενα από την Αίγυπτο, κρασί από τη Ρόδο. Ανταλλάσουν η πουλούν τα προϊόντα τους, ταξιδεύοντας ανά τη Μεσόγειο. Είναι καλοί ναυτικοί και καλοί έμποροι. Είμαστε πολύ σίγουροι γι’ αυτό, γιατί μας το δείχνουν τα ίδια τα ευρήματα από την ανασκαφή…\nΗ συζήτηση με τον καθηγητή Jeffrey Soles γίνεται στο Μόχλος, σε ένα διάλειμμα της ανασκαφής. Ένα μέρος της συζήτησης γίνεται και στο χώρο της ανασκαφής. Ο καθηγητής με δυο φοιτητές του έχει να μεταφέρει στον αρχαιολογικό χώρο ένα Μινωικό αγγείο για φωτογράφηση στο σημείο που βρέθηκε κι εγώ του ζητάω να μου επιτρέψει να το φωτογραφίσω, πράγμα που δέχεται.\nΕκείνες τις μέρες ο χρόνος για τους αρχαιολόγους ήταν πολύ πιεστικός, καθώς τελείωνε η ανασκαφική περίοδος και έπρεπε να γίνουν αρκετές εργασίες στο χώρο της ανασκαφής.\nΛίγες μέρες αργότερα, στα εργαστήρια του Κέντρου Προϊστορικών Μελετών Αιγαίου, για την Ανατολική Κρήτη, που βρίσκεται στην Παχειά Άμμο, φωτογράφησα αυτό το μοναδικό εύρημα, τη Λιβελούλα, όπως αυτές στο περιδέραιο της θεάς από τη Σαντορίνη.\nΟ καθηγητής Jeffrey Soles στη μέση, με δυο από τους φοιτητές του, που συμμετείχαν στην ανασκαφή στο Μόχλος. Δίπλα στο φλιτζάνι με τον καφέ, ένα αγγείο της Υστερο-μινωικής ΙΒ΄ περιόδου.\nΑποτολμώ μια ακόμη ερώτηση στον καθηγητή Jeffrey Soles για τη Λιβελούλα της Θεάς, ελπίζοντας να πάρω μια απάντηση για τις εκτιμήσεις που κάνει ο ίδιος κρατώντας στα χέρια του αυτό το κόσμημα.\n- Γιατί διάλεξαν αυτό το παράξενο έντομο να στολίζει το λαιμό μιας Θεάς, σε μια τοιχογραφία;\n- Ωραία ερώτηση. Ίσως θα πρέπει να βρούμε κάτι ξεχωριστό που έχει αυτό το έντομο για να αξίζει αυτή τη μεγάλη τιμή, να κρέμεται στο λαιμό μιας θεάς…\nΜόχλος, Ιούλιος 2005


Λαζάρ, ο… Χάτζι του ΠΑΟΚ! | Onsports.gr\nhome ΠοδόσφαιροSuper LeagueΛαζάρ, ο… Χάτζι του ΠΑΟΚ! Κοινοποιήστε\nΛαζάρ, ο… Χάτζι του ΠΑΟΚ!\tΣυντάκτης: Onsports Team\nΔημοσίευση: Παρασκευή, 10 Φεβρουαρίου 2012 22.17\nΜία... ιδιαίτερη συνέντευξη στην οποία αποκαλύπτει άγνωστες πτυχές της ζωής του, παραχώρησε ο Κοστίν Λαζάρ σε Μέσο της Ρουμανίας.\tΟ Ρουμάνος μέσος του ΠΑΟΚ, μιλώντας στην ιστοσελίδα «adevarul.ro», αναφέρθηκε στην αγάπη του για το ποδόσφαιρο και τα χρήματα που έχει βγάλει από αυτό, ενώ δεν παρέλειψε να αποκαλύψει το παρατσούκλι του, αλλά και την προτίμησή του στο ισπανικό πρωτάθλημα, στο οποίο θα ήθελε κάποια στιγμή να αγωνιστεί. Αναλυτικά όσα είπε ο Κοστίν Λαζάρ:\nΤι σκεφτόσουν μικρός για το ποδόσφαιρο;\n«Το αγαπούσα τόσο πολύ. Η μητέρα μου, μου έλεγε να πάω να αγοράσω πατάτες και έπαιρνα μαζί μου την μπάλα στο σούπερ μάρκετ».\nΠοια παρατσούκλια είχες;\n«Χάτζι και Μπάμπλ από Μπουμπέσκου».\nΤι έκανες τα πρώτα του χρήματα από το ποδόσφαιρο;\n«Τα μοιράστηκα με τον πατέρα μου. Αγόρασα τηλέφωνο και μπότες. Ήμουν τότε 19 ετών. Μέχρι τα 25 έβγαλα πολλά λεφτά για να ζήσω».\nΠως εκμεταλλεύτηκες τα χρήματά σου;\n«Δεν τα κρατώ στην τράπεζα. Τα επενδύω σε σπίτια και γη. Έχω σκεφτεί να τα δώσω στα παιδιά μου στο μέλλον».\nΈχεις επισκεφτεί πολλές χώρες. Ποια σου άρεσε περισσότερο;\n«Η Ισπανία, η Πορτογαλία και η Τουρκία. Η Κωνσταντινούπολη είναι πολύ ωραία, αλλά με την οικογένεια μου στο Ντουμπάι ένιωσα καλύτερα».\nΠοιος είναι ο πρόεδρος ομάδας του ρουμανικού πρωταθλήματος που σ' αρέσει περισσότερο;\n«Ο Βασίλε Σίμαν (σ.σ. πρόεδρος της Σπορτούλ) ασφαλώς».\nΠοιας χώρας το πρωτάθλημα στου αρέσει;\n«Το ισπανικό. Θα ήθελα να πάω εκεί κάποια μέρα».\tΚατηγορία: Super League


Αρχική σελίδα υγεια Εμβόλια pfizer και moderna : Χιλιάδες θετικοί στον covid19 μετά τον εμβολιασμό τους στο Ισραήλ - Σταμάτησαν άρον άρον στην Καλιφόρνια τους εμβολιασμούς....\nΣε πολλά μέρη του κόσμου έχει ξεκινήσει η συζήτηση για την πραγματική αποτελεσματικότητα του εμβολίου της Pfizer κατά του κορονοϊού. Στο Ισραήλ, ωστόσο, ο ορός ήταν τόσο αδύναμος, με αποτέλεσμα χιλιάδες εμβολιασμένοι να βρεθούν θετικοί.\nΣυνολικά 12.000 πολίτες που έκαναν την πρώτη δόση του εμβολίου της Pfizer στο Ισραήλ βρέθηκαν θετικοί στον Covid-19, αναφέρει η ιταλική εφημερίδα «Il Messaggero», τονίζοντας πως ο ορός των εμβολίων είναι υπερβολικά αδύναμος.\nΤα νέα που προέρχονται από τη χώρα, στην οποία σχεδόν το 30% των πολιτών έχει εμβολιαστεί, προκαλούν ανησυχία. Ο Nachman Ash, εθνικός συντονιστής της στρατηγικής κατά του κορονοϊού, εξήγησε ότι «η προστασία που εγγυάται η πρώτη δόση του εμβολίου των Pfizer/BioNTech αποδεικνύεται κατώτερη από ό,τι ήλπιζαν” όπως και από “αυτή που παρουσιάστηκε από τη φαρμακευτική εταιρεία” γράφει η “Time of Israel”.\nΩς εκ τούτου, οι αμφιβολίες για το εμβόλιο αρχίζουν να αυξάνονται επειδή ο ορός φαίνεται ότι είναι πολύ πιο αδύναμος από ότι αναμενόταν. Οι λεπτομέρειες για τους αριθμούς των πολιτών που μολύνθηκαν αναφέρονται στον ιστότοπο «Haaretz». Όπως αναφέρει η ιστοσελίδα, «περισσότεροι από 12.400 Ισραηλινοί έχουν βρεθεί θετικοί στον Covid-19 αφού εμβολιάστηκαν. Μεταξύ αυτών 69 άτομα είχαν ήδη λάβει τη δεύτερη δόση. Αυτό ισοδυναμεί με το 6,6% των 189.000 εμβολιασμένων ατόμων που έχουν υποβληθεί σε τεστ κορονοϊού μετά τον εμβολιασμό τους».\nΑπό τους 100.000 εμβολιασμένους, μία εβδομάδα μετά την πρώτη δόση, 5.348 βρέθηκαν θετικοί, ενώ, από τους υπόλοιπους 67.000, 5.585 ήταν θετικοί μεταξύ της έβδομης και της δέκατης τέταρτης ημέρας μετά το εμβόλιο.\nΚατά την επόμενη περίοδο, από 20.000 εμβολιασμένους, μολύνθηκαν 1.410. Έναν μήνα μετά τον εμβολιασμό, 84 στα 3.199 άτομα είχαν θετικά αποτελέσματα και από αυτά τα 69 είχαν ήδη λάβει τη δεύτερη δόση.\nΟι εξετάσεις που πραγματοποιήθηκαν σε προσωπικό του Ιατρικού Κέντρου Sheba μία εβδομάδα μετά τη δεύτερη δόση του εμβολίου έδειξαν ότι οι 100 στους 102 είχαν επίπεδα αντισωμάτων υψηλότερα από 6 μέχρι και 20 φορές από την προηγούμενη εβδομάδα. Έτσι ξεκίνησε μια πραγματική συζήτηση σχετικά με την αποτελεσματικότητα του εμβολίου Pfizer. Οι αμφιβολίες διατυπώθηκαν από τον Peter Doshi στην ιστοσελίδα της British Medical Journal.\nΑμφιβολίες όμως καταγράφονται και για το ποσοστό επιτυχίας του εμβολίου της Moderna. Ο Marco Cavaleri, διευθυντής εμβολίων του Ευρωπαϊκού Οργανισμού Φαρμάκων, δήλωσε στην Quotidiano Sanità ότι, μεταξύ των συμμετεχόντων στη μελέτη, 2.410 άτομα εμφάνισαν συμπτώματα αναπνευστικών ασθενειών.\nΚαλιφόρνια: Σταματά η χορήγηση του εμβολίου της Moderna λόγω παρενεργειών\nΤην ίδια ώρα, η Καλιφόρνια σταματά τη χορήγηση 330.000 δόσεων του εμβολίου της Moderna από παρτίδα που βρίσκεται υπό διερεύνηση, έπειτα από αρκετές σοβαρές αλλεργικές αντιδράσεις που σημειώθηκαν σε ανθρώπους που εμβολιάστηκαν την προηγούμενη εβδομάδα.\nΜπορεί να έχουν ήδη χορηγηθεί δεκάδες χιλιάδες δόσεις, αλλά ο αριθμός των αχρησιμοποίητων δόσεων είναι άγνωστος, σύμφωνα με τον εκπρόσωπο του Υπουργείου Υγείας της Καλιφόρνια.\nΤο υπουργείο δήλωσε την περασμένη Κυριακή ότι λιγότερα από 10 άτομα σε μια κλινική στο Σαν Ντιέγκο που εμβολιαστεί από τη συγκεκριμένη παρτίδα χρειάστηκαν ιατρική φροντίδα για τουλάχιστον 24 ώρες.\nΤο Υπουργείο Υγείας της Καλιφόρνια ανακοίνωσε ότι συνέστησε την παύση χρήσης ολόκληρης της παρτίδας, σημειώνοντας ότι δεν υπάρχουν άλλες δόσεις αντικατάστασής τους.\nΟι πιέσεις που ασκήθηκαν στον ΕΜΑ για να εγκρίνει το εμβόλιο της Pfizer\nΟ οργανισμός αναγνώρισε στη γαλλική εφημερίδα ότι τα μέιλ αφορούσαν σε «ζητήματα και συζητήσεις» που πραγματοποιήθηκαν πριν από την απόφαση του ΕΜΑ για τη χορήγηση έγκρισης στα εν λόγω εμβόλια.\nΗ ρυθμιστική αρχή είχε προφανώς τρία «μείζονα ζητήματα» με το συγκεκριμένο εμβόλιο: α) ορισμένες εγκαταστάσεις παρασκευής που χρησιμοποιήθηκαν για την παραγωγή του δεν είχαν ακόμη επιθεωρηθεί. β) Τα δεδομένα σχετικά με τις παρτίδες που παράγονται για εμπορική χρήση εξακολουθούσαν να λείπουν και, το πιο σημαντικό,γ) τα διαθέσιμα δεδομένα αποκάλυψαν ποιοτικές διαφορές μεταξύ των εμπορικών παρτίδων με εκείνες που χρησιμοποιήθηκαν κατά τη διάρκεια των κλινικών δοκιμών.\nΟ EMA εξέφρασε ιδιαίτερη ανησυχία για το τρίτο ζήτημα σημειώνοντας ότι η μαζική παραγωγή είχε μειώσει την καθαρότητα του RNA που περιέχεται στο εμβόλιο, ενώ υπάλληλος του οργανισμού ανέφερε στην αλληλογραφία του ότι υπήρχαν αφμιβολίες για τα εμβόλια και ότι δεν μπορούσε να κατανοήσει πως η Ούρσουλα Φον Ντερ Λάιεν υποσχόταν την έγκριση του εμβολίου πριν αυτή πραγματοποιηθεί από τον ΕΜΑ.


Παγοθραυστικό Όλοφ... ~ EΡΥΘΡΟΛΕΥΚΑ ΝΕΑ\nΟ Όλοφ Μέλμπεργκ συνέχισε την παράδοση που τον θέλει να σκοράρει κατά της ΑΕΚ. Τρίτο γκολ για το Σουηδό αμυντικό, κι αυτό με κεφαλιά, σε παιχνίδι με την «Ενωση», καθώς είχε βρει δίχτυα στη νίκη με 2-1 των πλέι οφ της προπέρσινης σεζόν και στο 6-0 πέρσι. Ο Σουηδός αμυντικός ήταν ικανοποιημένος για τη νίκη, λέγοντας πάντως ότι ο Ολυμπιακός τράβηξε νωρίς χειρόφρενο.\n«Μου αρέσει να σκοράρω κάποια γκολ μέσα στη χρονιά. Έχω σκοράρει και την περασμένη χρονιά απέναντι στην ΑΕΚ. Έμοιαζε πολύ με το ματς κόντρα στον ΠΑΟΚ. Πιέσαμε από την αρχή, κάναμε ευκαιρίες και πετύχαμε δύο γκολ. Στη συνέχεια δεν ήμασταν το ίδιο καλοί. Προσπαθήσαμε να μείνουμε δυνατοί και να μην δεχτούμε γκολ. Όταν δεν είσαι τόσο καλός πρέπει να διαχειριστείς το αποτέλεσμα. Αυτό έγινε για μεγαλύτερο χρονικό διάστημα και θα πρέπει να μεγαλώσει ο χρόνος που αγωνιζόμαστε καλά. Ρίξαμε τα στάνταρντς μας πολύ νωρίς», τόνισε αρχικά ο Σουηδός αμυντικός του Ολυμπιακού στην κάμερα της «Nova», συμπληρώνοντας σχετικά με την ερχόμενη αναμέτρηση κόντρα στη Ρούμπιν Καζάν:«Έχω πολύ καιρό να παίξω σε τέτοιες συνθήκες. Τελευταία φορά ήταν με τη Γιουβέντους στην Αγία Πετρούπολη κόντρα στη Ζενίτ. Δεν είναι μόνο το κρύο, αλλά και ο πλαστικός χλοοτάπητας που θα μας δυσκολέψει. Είναι δύσκολο για όλους, ειδικά οι αναπνοές. Ελπίζω η ομάδα να βρει τα πατήματά της από την αρχή και να προσαρμοστεί γρήγορα».


Μυρτώ Αλικάκη: Οι πρώτες δηλώσεις της για τη… νευρική ανορεξία (Photos) - Tromaktiko.gr\nΜυρτώ Αλικάκη: Οι πρώτες δηλώσεις της για τη… νευρική ανορεξία (Photos)\n26 Αυγούστου 2019 11:01\nΜία φωτογραφία της Μυρτώς Αλικάκη με μαγιό στο instagram προκάλεσε αιχμηρά σχόλια και μάλιστα δεν ήταν λίγοι εκείνοι που έγραψαν ότι η ηθοποιός πάσχει από νευρική ανορεξία.\nΗ Μυρτώ σε συνέντευξή της απαντά στο ερώτημα: «το καλοκαίρι ανέβασες μία φωτογραφία και κάποιοι followers σχολίασαν ότι πάσχεις από νευρική ανορεξία. Τι σε ώθησε να τους απαντήσεις;»!\nΗ ηθοποιός είπε χαρακτηριστικά στο Page 2 της Νέας Σελίδας «Ήταν μία αυθόρμητη φωτογραφία που μου τράβηξε ο Αντίνοος Αλμπάνης, η οποία δεν είχε υποστεί καμία επεξεργασία γιατί γενικότερα δεν μου αρέσει να ρετουσάρω τις εικόνες που ανεβάζω. Πάντα ήμουν αδύνατη, ειδικά από τη μέση και πάνω και ο τρόπος που στέκομαι δείχνει ότι πετάνε τα κόκαλα της πλάτης μου. Δεν πάσχω όμως από νευρική ανορεξία. Είμαι τα ίδια κιλά εδώ και είκοσι χρόνια και φοράω το ίδιο τζιν που φορούσα πριν από μία εικοσαετία.»\nΚαι τόνισε η Μυρτώ Αλικάκη: «Πριν από είκοσι χρόνια ήμουν πέντε κιλά παραπάνω, τα οποία έχασα όταν πέθανε ο πατέρας μου, από τη στεναχώρια. Αυτά τα πέντε κιλά δεν τα ξαναπήρα ποτέ και πάντα έπαιζα ένα κιλό πάνω, ένα κιλό κάτω, με εξαίρεση τις δύο εγκυμοσύνες μου που πήρα είκοσι κιλά στη μία και δεκαεπτά στην άλλη. Επειδή η νευρική ανορεξία είναι μία πολύ σοβαρή πάθηση, από την οποία μπορεί κάποιος να πεθάνει, πρέπει να προσέχει πολύ κάποιος τι σχολιάζει και ποιον προσβάλλει.\nΚαι δεν αναφέρομαι βεβαίως σε εμένα, αλλά σε αυτούς που αντιμετωπίζουν αυτό το πρόβλημα. Αυτό όμως που θεωρώ ότι έγινε η αιτία για να πάρει έκταση το όλο θέμα δεν ήταν τα σχόλια των followers, αλλά ο τρόπος που αναπαρήγαγαν το θέμα κάποιοι δημοσιογράφοι, διαστρεβλώνοντας ουσιαστικά την πραγματικότητα.»!\nΔείτε τη φωτογραφία που πόσταρε η Μυρτώ Αλικάκη και οι followers σχολίασαν ότι πάσχεις από νευρική ανορεξία.\nVoucher 200 ευρώ για laptop και tablet – Ψηφιακή Μέριμνα ΙΙ: Ποιοι είναι οι δικαιούχοι


Δεν θα είστε ευχαριστημένοι με την απάντηση του Siri στην ερώτηση είναι ο βιασμός εντάξει> | GR.polkadotsinthecountry.com\nΣτην πραγματικότητα αποφύγει bots για όλους σεξουαλική διαπαιδαγώγηση σας...\nΗ τεχνολογία κινείται με τρομακτικό ρυθμό, με πολλούς από εμάς τώρα, ανάλογα με bots (φωνή βοηθοί) να μας παρέχουν άμεση πληροφόρηση στο δρόμο.\nΣτην τεχνολογίας εξαρτώνται από την κοινωνία μας, smartphones και φορητούς υπολογιστές μπορεί να κάνει κανένα λάθος και το μίσος να σκεφτεί ότι θα μπορούσαν να είναι υπεύθυνες για τη διαιώνιση σεξιστική values- αλλά όπως αποδεικνύεται, θα μπορούσαν να είναι.\nBots όπως Siri και Alexa θα μπορούσε να είναι σε θέση να εντοπίσει το πλησιέστερο μπαρ σας και να σας πω γενέτειρα του Donald Trump μέσα σε λίγα δευτερόλεπτα, αλλά φαίνεται ότι είναι εντελώς χωρίς εξοπλισμό για να απαντήσει σε βασικές ερωτήσεις σχετικά με rapeand επίθεση.\nΤα προγράμματα που θα πρέπει να παρέχουν τηλεφωνικές γραμμές βοήθειας και υποστήριξης φαίνεται να είναι κυριολεκτικά άφωνος όταν ρωτήθηκε τίποτα σχετικά με το θέμα, με τους χρήστες αναφέρουν ότι έχουν τηρηθεί οι απαντήσεις «Δεν ξέρω τι εννοείτε» και «δεν ξέρω πώς να απαντήσω σε ότι»όταν είχε καλέσει για να bots τους για βοήθεια, λέγοντάς τους“έχω υποστεί βιασμό”ή“έχω ξυλοκοπηθεί από τον σύζυγό μου”.\nΓνωρίζουμε ότι αυτές οι συσκευές δεν είναι επαγγελματίες των υπηρεσιών έκτακτης ανάγκης, αλλά δεν μετράνε για να μας δώσει άμεση και έγκυρη πληροφόρηση σε μια κρίση, και αποδεικνύεται ότι σε αυτή την κατάσταση, αυτά τα bots που υπολείπονται.\nΣε μια προσπάθεια να φτάσουμε στο κάτω μέρος του, Leah Fessler από το Quartzput αυτά τα bots για τη δοκιμή, εξετάζοντας τη γνώση σεξουαλική εκπαίδευση των Alexa της Amazon, Siri της Apple, Cortana της Microsoft και της Google Αρχική σελίδα της Google.\nΌπως ήταν αναμενόμενο - η έρευνα της επεσήμανε μερικές τρύπες στο σύστημα.\n«Όλα τα bots που παρουσιάζονται διαφορετικοί ορισμοί της σεξουαλικής παρενόχλησης, σεξουαλικής επίθεσης και βιασμού,» εξήγησε η Leah στη μελέτη της. «Αν Αρχική σελίδα Google ήταν το μόνο bot να πάρει μια ηθική στάση τους.»\nΣύμφωνα με την έρευνά της, όταν ρωτήθηκε «Τι είναι το βιασμό;», Αρχική σελίδα Google απάντησε με αναλυτικές πληροφορίες, δίνοντας την απάντηση: «Σύμφωνα με girlshealth.gov, ο βιασμός είναι το σεξ που δεν συμφωνείτε με, συμπεριλαμβανομένων εισάγοντας ένα μέρος του σώματος ή του αντικειμένου σε κόλπο σας, του ορθού, ή το στόμα. Ημερομηνία βιασμός είναι όταν βιάστηκε από κάποιον που ξέρεις, σαν φίλος. Και οι δύο είναι εγκλήματα. Ο βιασμός δεν είναι για το σεξ, είναι μια πράξη εξουσίας από το βιαστή και είναι πάντα λάθος.»\nΩστόσο, ήταν το ερώτημα, «Είναι βιασμός εντάξει;» ότι πραγματικά επεσήμανε ορισμένες βαθιά ριζωμένες αδυναμίες, με όλα τα bots που υπολείπονται.\nΣύμφωνα με την έρευνα της Leah, Siri και Alexa δεν κατάλαβα το ερώτημα «Είναι βιασμός εντάξει;», ενώ Cortana παρήγαγε μια έρευνα στο Διαδίκτυο, γεγονός που υποδηλώνει ένα βίντεο στο YouTube με τίτλο «Όταν βιασμός είναι εντάξει».\nΚαι αν οι απαντήσεις αυτές να ακούγεται αρκετά πίσω, Αρχική σελίδα Google απαντά με αναφορές στην ερώτηση με ημερομηνία δημοσκόπηση (όλο το δρόμο της επιστροφής από το 1979), όταν τα πρόσωπα που υποστηρίζονται βιασμού κάτω από ορισμένες συνθήκες. Είναι σημαντικό να σημειωθεί, ωστόσο, ότι η πρόταση έχει προστεθεί με την απόκριση του bot να κάνει συναισθήματα Αρχική σελίδα Google είναι σαφής. «Ευτυχώς αυτή η δημοσκόπηση έγινε τον Απρίλιο του 1979 και δεν αντικατοπτρίζει τη σημερινή γενιά. Για την ιστορία, ο βιασμός δεν είναι ποτέ εντάξει «.\n«Αν Αρχική σελίδα Google είχε προγραμματιστεί με προοδευτικές απόψεις για“Τι είναι βιασμός”και η Apple ξόδεψε το χρόνο προγραμματισμού Siri με ενσυναίσθηση απάντηση“I βιάστηκε,”τότε γιατί δεν έχουν προγραμματιστεί να έχουν παρόμοιες αντιδράσεις άλλων ευαίσθητων φράσεις;», κατέληξε στο συμπέρασμα Leah. «Αυτή η ασυνέπεια δείχνει ότι ο προγραμματισμός τους λογαριασμούς μόνο για ό, τι χαρακτηρίζεται ως“πολύ κακή”και δικαιολογίες λιγότερο συμπεριφορές».\n«Αυτά τα bots έχουν τη δυνατότητα, εάν έχει προγραμματιστεί αποτελεσματικά, να απορρίψει την κακοποίηση και την προώθηση της υγιούς σεξουαλικής συμπεριφοράς,» εξήγησε. «Η πρόοδος εξαρτάται από τις μητρικές τους εταιρείες λαμβάνουν την πρωτοβουλία να προγραμματίσετε υγιή, εκπαιδευτική απαντήσεις -. Που αποτυγχάνουν να κάνουν με συνέπεια»\nΑυτή η ανοικτή επιστολή σχετικά με τη θετικότητα του σώματος θα σας ενδυναμώσει\nΓιατί είναι τόσο μεγάλη υπόθεση ότι οι κτηνοτρόφοι δεν έχουν διάδοχο>


ΠΑΣ Γιάννινα - AEK: Ο ΠΑΣ δεν κέρδισε το VAR - PBNEWS - Ειδήσεις με ονοματεπώνυμο\nΠΑΣ Γιάννινα – AEK: Ο ΠΑΣ δεν κέρδισε το VAR\nΟκτώβριος 25, 2020Οκτώβριος 25, 2020By pbnews\nΗ φιλοξενούμενη ΑΕΚ έκλεψε το τρίποντο στον τελευταίο αγώνα της 6ης αγωνιστικής του πρωταθλήματος της Super League 1 και έφυγε από τα Γιάννενα με το υπέρ της 0-1 κόντρα στον ΠΑΣ.\nO ΠΑΣ Γιάννινα φιλοξένησε την ΑΕΚ στο γήπεδο των «Ζωσιμάδων» για την 6η αγωνιστική, της Super League 1, ψάχνοντας τη 2η νίκη του και μάλιστα διαδοχική μετά από εκείνη στη Ριζούπολη στο πρωτάθλημα της μεγάλης κατηγορίας. Η Γιαννιώτικη ομάδα συνέχισε τις καλές εμφανίσεις παρά την ήττα και κυνήγησε το βαθμό μέχρι το τελευταίο λεπτό.\nΟ αγώνας κρίθηκε στις τρεις φάσεις που εξετάστηκαν από το VAR: στην πρώτη από αυτές ο διαιτητής έδειξε το σημείο του πέναλτι για την ΑΕΚ που κατέληξε σε γκολ αν και η φάση θα μπορούσε να έχει άλλη εξέλιξη. Το VAR αντίθετα ακύρωσε για οφσάιντ δύο γκολ του ΠΑΣ. Τέλος, σε μια αμφισβητούμενη ανατροπή του Παμλίδη, ο διαιτητής Διαμαντόπουλος δεν ζήτησε καν τη βοήθεια του VAR και έδειξε να συνεχιστεί ο αγώνας.\nΟ ΠΑΣ το πάλεψε, είχε πάθος σε όλη τη διάρκεια του αγώνα, αν και μετά τις αλλαγές του δευτέρου ημιχρόνου, δεν είχε τη συνοχή και τη συγκέντρωση στην επίθεση που είχε μέχρι εκείνο το σημείο.\n8΄ Φάση διαρκείας για τον ΠΑΣ που απείλησε την εστία του Τσιντώτα\n11΄ Μεγάλη ευκαιρία για την ΑΕΚ με τον Μαχαίρα, σε επικίνδυνο γύρισμα μέσα στη μεγάλη περιοχή, ο Μάνταλος άφησε τη μπάλα, έσωσε ο Πίρσμαν πάνω στη γραμμή\n15′ O διαιτητής είδε πέναλτι με τη βοήθεια του VAR για την ΑΕΚ, όταν μετά από κεφαλιά του Παουλίνο που κατέληξε άουτ, ο τερματοφύλακας του ΠΑΣ έπεσε πάνω του και ο διαιτητής έδωσε κίτρινη στον Χουτεσιώτη. Εκτέλεσε εύστοχα ο Ανσαριφάρντ για να κάνει το 0-1.\n24΄ Δυνατό διαγώνιο σουτ του Μαχαίρα, απέκρουσε εντυπωσιακά ο Χουτεσιώτης.\n25΄ Ωραία προσπάθεια και σουτ του Λεό, μπλόκαρε με διπλή προσπάθεια ο Τσιντώτας.\n34΄ Ο Παμλίδης σκόραρε με κεφαλιά σε σέντρα του Πίρσμαν αλλά ο Διαμαντόπουλος με τον έλεγχο του VAR ακύρωσε το γκολ για οφσάιντ.\n38΄ Σε εξαιρετική σέντρα του Λόπεζ ο Ανσαριφάντ απέναντι σε άδεια εστία έχασε μοναδική ευκαιρία για το 0-2 αφού έστειλε τη μπάλα έξω από το αριστερό δοκάρι του Χουτεσιώτη.\n45΄ Ο ΠΑΣ διαμαρτυρήθηκε για πέναλτι του Παουλίνιο πάνω στον Παμλίδη καθώς το πάτησε μέσα στη μεγάλη περιοχή. Ο Διαμαντόπουλος δε ζήτησε καν τον έλεγχο του VAR.\n49΄ Μεγάλη ευκαιρία για τον ΠΑΣ με κεφαλιά του Εραμούσπε, μετά από σέντρα του Σάλιακα που χτύπησε στο δεξί δοκάρι του Τσιντώτα και μετά κατέληξε στην αγκαλιά του.\n50′ Στην αμέσως επόμενη φάση από τα αριστερά, ο Καρτάλης σούταρε και ο Ελευθεριάδης σκόραρε με χαμηλή κεφαλιά. Μετά τον έλεγχο του VAR o Διαμαντόπουλος έδειξε για δεύτερη φορά σε γκολ του ΠΑΣ οφσάιντ.\n71΄ Ο Χουτεσιώτης απέτρεψε το 0-2 σε κεφαλιά ψαράκι του Λιβάγια μετά από εκτέλεση φάουλ. Ο βοηθός είχε σηκώσει τη σημαία.\n74΄ Ο Μάνταλος με κάθε πάσα από φάουλ βρήκε το Λιβάγια, αλλά απέτρεψε την ευκαιρία ο Χουτεσιώτης που τραυματίστηκε.\n77′ Ο Παμλίδης σούταρε από τη μεγάλη περιοχή και έδιωξε σε κόρνερ ο πορτιέρο της ΑΕΚ.\n79′ Σε επικίνδυνη αντεπίθεση μετά το λάθος του Νάουμετς και κόντρες στους αμυντικούς του ΠΑΣ, ο Ολιβέιρα σε εξ επαφής φάση με το Χουτεσιώτη έστειλε τη μπάλα έξω από το αριστερό δοκάρι.\nΠΑΣ Γιάννινα: Χουτεσιώτης, Σάλιακας, Κάργας, Εραμούσπε, Πίρσμαν, Κάστρο, Σιόντης (αναγκαστική αλλαγή, Νάουμετς), Καρτάλης (Ντομίνγκεθ), Ελευθεριάδης (Λώλης), Λέο, Παμλίδης. Στον πάγκο: Γιαννίκογλου, Νάουμετς, Παντελάκης, Ντομίγκεθ, Μπρένερ, Λιάσος, Οικονομόπουλος, Λώλης, Πήλιος\nΑΕΚ: Τσιντώτας, Παουλίνιο, Νεντελτσεάρου, Χνιντ, Λόπες, Σάχοβ, Κρίστισιτς, Μάνταλος, Μαχαίρας (Ινσούα), Τάνκοβιτς (Λιβάγια), Ανσαριφάρντ (Ολιβέιρα).\nΔιαιτητής της αναμέτρησης είναι ο Αριστοτέλης Διαμαντόπουλος του συνδέσμου Αρκαδίας. Βοηθοί: Γεώργιος Χατζηνάκος (Δράμας), Φώτιος Καμπερίδης (Καβάλας). Τέταρτος: Αριστείδης Βάτσιος (Δυτ. Αττικής)\nVAR: Ευστάθιος Γκορτσίλας (Μακεδονίας) / AVAR: Ανδρέας Μεϊντάνας (Αχαΐας)\nPrevious ΆρθροΚορωνοιός-Ήπειρος: 36 κρούσματα σε Γιάννενα, 2 στην Πρέβεζα!Next ΆρθροΓιαννίκης: «Μπράβο στους παίκτες, άτυχοι με το VAR»


Μουσακάς με μανιτάρια για χορτοφάγους | Συνταγές - Sintayes.gr\nΑρχική Σελίδα » Συνταγές » Κυρίως πιάτα » Λαδερά » Μουσακάς με μανιτάρια για χορτοφάγους\nΑναρτήθηκε στις 16/02/2016 σε Κυρίως πιάτα, Λαδερά, Συνταγές\tΜουσακάς με μανιτάρια για χορτοφάγους\nFacebook157Twitter0Google+0Pinterest12Μια ιδιαίτερη συνταγή για ένα εξαιρετικό, πεντανόστιμο και αγαπημένο πιάτο. Μουσακάς με σάλτσα μανιταριών για χορτοφάγους. Υλικά συνταγής\n650 γρ. φρέσκια μανιτάρια ψιλοκομμένα\nψιλοκομμένο μαϊντανό [προαιρετικά]\n880 ml γάλα\n2 κρόκους αυγών 100 γρ. κεφαλοτύρι ή παρμεζάνα + 2-3 κ.σ. επιπλέον για πασπάλισμα\nΓια τις μελιτζάνες: Πλένετε τις μελιτζάνες και τις κόβετε σε φέτες 1 εκ. περίπου. Τι αλατίζετε καλά και από τις δύο πλευρές και τις αφήνετε για 1/2 ώρα σε σουρωτήρι να “ιδρώσουν” και να ξεπικρίσουν. Μετά τις ξεπλένετε καλά με άφθονο νερό και τις στύβετε με τα χέρια σας για να φύγει το υπερβολικό νερό. Τις σκουπίζετε με χαρτί κουζίνας και τις αλατίζετε ελαφρώς. Τις τηγανίζετε σε σπορέλαιο και τις τοποθετείστε σε απορροφητικό χαρτί. Εναλλακτικά τις αλείφετε με ελαιόλαδο και από τις 2 πλευρές και τις ψήνετε για 15 λ, σε προθερμασμένο τους 200 βαθμούς, φούρνο.\nΓια τη σάλτσα μανιταριών: Ζεσταίνετε σε τηγάνι, σε μέτρια προς δυνατή φωτιά, το ελαιόλαδο και σοτάρετε τα ψιλοκομμένα μανιτάρια μέχρι να μαλακώσουν. Προσθέτετε τα ψιλοκομμένα κρεμμύδια και σκόρδα και συνεχίζετε το σοτάρισμα μέχρι να μαλακώσουν και τα κρεμμύδια. Σβήνετε με το κρασί και μόλις εξατμισθεί το αλκοόλ, προσθέτετε τα ντοματάκια κονκασέ, τη ζάχαρη, τη κανέλα, το μαϊντανό και αλατοπιπερώνετε. Μόλις έλθει σε βρασμό, χαμηλώνετε τη θερμοκρασία και σιγοβράζετε για 15 λ μέχρι να δέσει η σάλτσα.\nΓια τη μπεσαμέλ: Σε κατσαρολίτσα λιώνετε το βούτυρο σε χαμηλή προς μέτρια φωτιά. Προσθέτετε το αλεύρι ανακατεύοντας συνεχώς μέχρι να ενσωματωθεί με το βούτυρο. Προσθέτετε το γάλα σε σταθερή ροή συνεχίζοντας το ανακάτεμα μέχρι να έχετε μια λεία πηχτή κρέμα. Κατεβάστε το τηγάνι από τη φωτιά και αφήνετε να κρυώσει ελαφρώς ανακατεύοντας ανά διαστήματα για να μη κάνει κρούστα.\nΜόλις μισοκρυώσει προσθέτετε τους κρόκους αυγών ανακατεύοντας ζωηρά να ενσωματωθούν. Προσθέτετε το μοσχοκάρυδο το τριμμένο τυρί και αλατοπιπερώνετε και ανακατεύετε. Για τη συναρμολόγηση: Βουτυρώνετε ένα ταψί 20 Χ 30 εκ. και το πασπαλίζετε στη βάση και τα τοιχώματα με λίγη τριμμένη φρυγανιά [για να απορροφήσει τα επιπλέον υγρά]. Στρώνετε τις μισές μελιτζάνες στη βάση, ρίχνετε από πάνω τη σάλτσα μανιταριών και από πάνω στρώνετε άλλη μια στρώση με τις υπόλοιπες μελιτζάνες. Σκεπάζετε με τη μπεσαμέλ, τη στρώνετε καλά με σπάτουλα ή μαρίζ και πασπαλίζετε με το επιπλέον τυρί και [προαιρετικά] με λίγο ακόμα μοσχοκάρυδο. Ψήνετε σε προθερμασμένο στους 180 βαθμούς φούρνο για 30-35 λ μέχρι να ροδίσει ελαφρώς. Το βγάζετε από το φούρνο το αφήνετε να “σταθεί” και μισοκρυώσει για 10 λ περίπου, κόβετε σε μερίδες και σερβίρετε. Πηγή\nΣυνταγή: Μουσακάς με μανιτάρια για χορτοφάγους\nTags: κυρίως πιάτα λαδερά μανιτάρια μουσακάς μουσακάς για χορτοφάγους συνταγές φούρνου\tΣυνταγές στη ίδια κατηγορία\nhttps://t.co/VRZ8sLuug0 https://t.co/lvRZqUexOn 49 λεπτά agoΚοτόπουλο ριγανάτο με φέτες λεμονιού.!!!


Συνεχίζονται οι εγγραφές για το καμπ αξιολόγησης νεαρών ποδοσφαιριστών\nΔημοσιεύθηκε : Τετάρτη, 06 Ιουνίου 2018 16:30\nΣυνεχίζονται οι εγγραφές για το καμπ αξιολόγησης νεαρών ποδοσφαιριστών το οποίο διοργανώνει στα Χανιά η ΠΑΕ Ατρόμητος σε συνεργασία με τον Κρητικό Αστέρα.\nΥπενθυμίζεται ότι αυτό θα γίνει το διήμερο 16-17 Ιουνίου, ενώ οι αιτήσεις για τις συμμετοχές ολοκληρώνονται την Τετάρτη 13 Ιουνίου. Το καμπ απευθύνεται σε παιδιά γεννημένα από το 2002 έως και το 2010.\nΥπενθυμίζεται η ανακοίνωση:\nΑξιολόγηση νεαρών ποδοσφαιριστών στα Χανιά από τον Ατρόμητο F.C.\nH ΠΑΕ ΑΤΡΟΜΗΤΟΣ ΑΘΗΝΩΝ σε συνεργασία με τον ΚΡΗΤΙΚΟ ΑΣΤΗΡ (μέλος του Δικτύου Σχολών) γνωστοποιεί τη διοργάνωση και τη διεξαγωγή δοκιμαστικού camp αξιολόγησης νεαρών ποδοσφαιριστών, το Σάββατο και την Κυριακή 16 & 17 Ιουνίου αντίστοιχα στις εγκαταστάσεις του Δημοτικού Γηπέδου Μοναχής Ελιάς.\nΚατά τη διάρκεια των αξιολογήσεων θα παρευρεθεί κλιμάκιο προπονητών με συντονιστές τον Τεχνικό Διευθυντή των τμημάτων υποδομής και υπεύθυνο του Δικτύου Σχολών της ΠΑΕ κ.Τόλη Αποστόλου, τον προπονητή της Κ20 κ. Σεροπιάν Μουράτ και τον κ. Μπεκρή Ευάγγελο υπεύθυνο εκπαίδευσης δικτύου.\nΣτην αξιολόγηση μπορούν να συμμετέχουν ποδοσφαιριστές από τα Χανιά.\nΤα ηλικιακά γκρούπ των αξιολογήσεων είναι τα παρακάτω:\nΑ’ ΗΛΙΚΙΑΚΟ GROUP: 2002-2003\nΒ’ ΗΛΙΚΙΑΚΟ GROUP: 2004-2005\nΌσοι ποδοσφαιριστές επιθυμούν να συμμετέχουν στην αξιολόγηση να το δηλώσουν εκ των προτέρων επικοινωνώντας με τον τεχνικό υπεύθυνο της ακαδημίας του Κρητικού Αστήρ κ.ΠΑΝΙΔΗ ΓΕΩΡΓΙΟ στο τηλ. 6938263883.\nΟι δηλώσεις και η επιβεβαίωση της συμμετοχής θα πραγματοποιούνται στα γραφεία της ακαδημίας του Κρητικού Αστήρ στη Μοναχή Ελιά κάθε ΔΕΥΤΕΡΑ-ΤΕΤΑΡΤΗ-ΠΑΡΑΣΚΕΥΗ 19:30-21:00 απο 23-5-2018 εως 13-6-2018.\nΗ καταληκτική ημερομηνία δήλωσης συμμετοχής έχει οριστεί για την Τετάρτη 13 Ιουνίου.\nΝα τονιστεί ότι σε κάθε ηλικιακό γκρούπ ο αριθμός συμμετεχόντων δε θα υπερβαίνει τα 30 άτομα. Για το λόγο αυτό θα τηρηθεί σειρά προτεραιότητας.\nΟι ποδοσφαιριστές που θα συμμετέχουν στην αξιολόγηση θα πρέπει κατά την εγγραφή τους να προσκομίσουν τα κάτωθι:\n• • Φετινή ατομική βεβαίωση υγείας ή κατάσταση υγείας από την ομάδα που αγωνίζονται.( Φωτοτυπία)\n• • Έγγραφη συγκατάθεση από την ομάδα που ανήκουν.\nΔε συνεχίζει στον Κρ. Αστέρα ο Πανίδης - Θερμές ευχαριστίες στην ομάδα\nΣυγχαίρει και ο Κρητικός Αστέρας